16.1.2023 г.
BG
Официален вестник на Европейския съюз
L 14/295
Фигура 2 Предварително доказано съответствие на семейство двигатели с БД
A.1.2.2.
Демонстрацията на показателите на БД в работен режим се извършва по същото време и със същата честота, както доказването на съответствието в експлоатация, определено в приложение 8.
A.1.2.3.
Производителят докладва на органа по одобряването на типа графика и плана за вземане на извадка за целите на изпитването за съответствие при първоначалното одобряване на типа на ново семейство двигатели.
A.1.2.4.
Типовете превозни средства, при които липсва комуникационен интерфейс, позволяващ събирането на необходимите данни за показателите в работен режим, посочено в приложение 9В, или липсват данни, или протоколът за данни е нестандартен, се считат за несъответстващи.
A.1.2.4.1.
Отделните превозни средства с механични или електрически повреди, които не позволяват събирането на необходимите данни за показателите в работен режим, посочено в приложение 9В, се изключват от проучването за съответствие, но типът превозно средство не се счита за несъответстващ, освен ако броят на превозните средства, които отговарят на изискванията за вземане на проба, не е достатъчен, за да позволи правилното провеждане на проучването.
A.1.2.5.
Типове двигатели или превозни средства, при които събирането на данни за показателите в работен режим влияе на работните показатели на БД по отношение на следенето, се считат за несъответстващи.
A.1.3.
Данни за показателите на БД в работен режим
A.1.3.1.
Данните за показателите на БД в работен режим, които подлежат на разглеждане при оценяването на съответствието на семейство двигатели с БД, са онези, които са записани от СБД съгласно точка 6 от приложение 9В и предоставени на разположение съгласно точка 7 от посоченото приложение.
A.1.4.
Избор на двигател или превозно средство
A.1.4.1.
Избор на двигатели